Leander Dendoncker

**Leander Dendoncker** (1995-yil 15-aprelda tugʻilgan) — Belgiyalik professional futbolchi. Premer-liganing „Wolverhampton“ klubi va Belgiya terma jamoasida himoyachi sifatida oʻynaydi.

Dendoncker „Anderlecht“ga 2009-yilda kelib qoʻshilgan va 2013-yil iyul oyida professional futboldagi debyutini oʻtkazgan. Jamoa tarkibida 171 oʻyin oʻtkazib, 11ta gol urgan. U ikki marta Belgiya Superkubogi va Belgiya birinchi A divizioni chempionligini qoʻlga kiritgan. U 2015-yilning iyun oyida Belgiya terma jamoasi safida birinchi oʻyinini oʻtkazadi. 2018-yilgi FIFA Jahon chempionatida terma jamoa bilan uchinchi oʻrinni egallagan, shuningdek, UEFA Evro 2020 da ham ishtirok etgan.

## Klublardagi faoliyati

### Anderlecht
Dendoncker 2009-yilda KSV Roeselaredan Anderlechtga oʻtdi. U professional faoliyatini 2013-yil 21-iyul kuni Belgiya Superkubogida Genk jamoasiga qarshi Konstant Vanden Stok stadionida oʻtkazilgan oʻyinda boshladi. Bu oʻyinda Dendoncker oʻyinning soʻnggi 9 daqiqasida Dennis Praet oʻrniga maydonga tushirildi. 26-sentyabr kuni u shartnomasini 2016-yilgacha uzaytirdi.

2015-yilning 18-yanvarida Lierse SKda oʻzining professional futboldagi birinchi golini urdi va Dendoncker „Anderlext“ning sobiq futbolchisi Pol Van Ximstning maqtovga sazovor boʻldi. U 2014-15-yilgi Belgiya kubogida oltita oʻyin oʻtkazadi va finalda uning jamoasi „Bryugge“ga 2:1 hisobida magʻlub boʻladi.

Anderlecht 2016-17-yilgi Belgiya birinchi A divizioni kubogini qoʻlga kiritadi. Dendoncker bu mavsumda beshta gol uradi, shu jumladan, ikkitasi 18-dekabr kuni KAS Eupen ustidan 4:0 hisobida gʻalaba qozonilgan oʻyinda uriladi.

### Wolverhampton Wanderers
2018-yilning 9-avgustida Dendoncker Angliya Premer-ligasining yangi koʻtarilib kelayotgan klubi „Wolverhampton Wanderers“ga ijaraga oʻtdi. „Boʻrilar“ 2019-yil yozida Dendoncker bilan doimiy shartnoma imzolash majburiyatini oladi. U 28-avgust kuni EFL kubogining ikkinchi bosqichida „ Sheffild Uensdey“ mehmon boʻlgan oʻyinda birinchi oʻyinini oʻtkazadi. Murabbiy Nuno Espirito Santo oldingi tarkibga toʻqqizta oʻzgarish kiritadi. Sentyabr oyi oxirida Wolverhampton futbol assotsiatsiyasi Dendoncker bilan 15 million yevro evaziga doimiy shartnoma imzolaydi.

U 5-dekabr kuni „Chelsi“ ga qarshi oʻyinda, oʻyinning 81-daqiqasida toʻpurar Raul Ximenes oʻrniga zaxiradan maydonga tushiriladi va Premer-ligadagi birinchi golini kiritadi. 2019-yil 2-fevralda „Everton“ga qarshi oʻyinda 1-3 hisobidagi gʻalaba qozonishadi.

2019-yil aprelida Angliya kubogi yarim finalida "Uotford "ga qarshi oʻyin yakunlanishiga 180 soniya qolganida Dendoncker „Boʻrilar“ jarima maydonchasida qoidabuzarlik qildi va shu tariqa penalti belgilandi. „Uotford“ penaltini aniq amalga oshirib hisobni tenglashtiradi qoʻshimcha taymlarda Wolverhampton gʻalaba qozonadi.

2020-yilning 14-dekabrida Dendoncker Wolverhampton Wanderers klubi bilan shartnomasi 2023-yilgacha uzaytirilganini eʼlon qiladi.

## Xalqaro faoliyati
Dendoncker Belgiya terma jamoasiga ilk bor 2015-yilning 22-may kuni murabbiy Mark Vilmots va uning Anderlextdagi jamoadoshi Youri Tielemans tomonidan chaqirilgan edi. U 7-iyun kuni Fransiyaga qarshi oʻrtoqlik oʻyinida debyut qildi va 4:3 hisobidagi gʻalabaning soʻnggi besh daqiqasida Jeyson Denayerni almashtirdi.

2018-yil 4-iyun kuni bosh murabbiy Roberto Martines Dendonckerni Belgiya terma jamoasining 2018-yil Rossiyada boʻlib oʻtadigan Jahon chempionati uchun 23 nafar futbolchidan iborat tarkibiga kiritdi. U turnirdagi debyutini 29-iyun kuni Kaliningrad stadionida Angliya ustidan 1:0 hisobida gʻalaba qozondi, har ikki jamoa ham notanish jamoalarni maydonga tushirib, allaqachon 16-bosqichga chiqdi

## Faoliyat statistikasi

### Klub

### Xalqaro

## Yutuqlar
**Anderlext**

* Belgiya birinchi divizioni A : 2016-17
* Belgiya Superkubogi : 2013, 2014-yil

**Belgiya**

* FIFA Jahon chempionati uchinchi oʻrin: 2018

## Manbalar